S-2538/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. apríl 2023, á hendur M-x-x M-x-x, kt.

[...], [...], fyrir eftirtalin umferðarlagabrot með því að hafa:

I.

Mánudaginn 19. september 2022 ekið bifreiðinni [...] svipt ökurétti um Grensásveg í Reykjavík, þar sem lögregla stöðvaði aksturinn. Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Mánudaginn 26. desember 2022 ekið bifreiðinni [...] svipt ökurétti um Akrafjallsveg við [...]á Akranesi, þar sem lögregla stöðvaði aksturinn. Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Miðvikudaginn 11. janúar 2023 ekið bifreiðinni [...] svipt ökurétti, undir áhrifum áfengis og óhæf til að stjórna henni örugglega vegna áhrifa slævandi lyfja (í blóðsýni mældist vínandamagn 0,57 ‰ og alprazólam 10 ng/ml) um Hverafold við [...] í Reykjavík, þar sem lögregla stöðvaði aksturinn. Telst háttsemi þessi varða við 1., sbr. 2. mgr. 48. gr., 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Föstudaginn 27. janúar 2023 ekið bifreiðinni [...] svipt ökurétti um Lambahagaveg við [...] í Reykjavík, þar sem lögregla stöðvaði aksturinn. Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þ ess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 27. mars 2023, gekkst ákærða undir greiðslu sekta með tveimur lögreglustjórasáttum 20. mars 2018 meðal annars fyrir akstur undir áhrifum áfengis og akstur undir áhrifum ávana- og fíkniefna. Þá gekkst hún aftur undir greiðslu sekta með tveimur lögreglustjórasáttum 6. maí 2019 fyrir akstur svipt ökurétti. Ákærða gekkst síðan aftur undir greiðslu sekta með tveimur lögreglustjórasáttum 7. janúar 2020 fyrir akstur svipt ökurétti. Með dómi Héraðsdóms Reykjavíkur [...] 2020 var ákærða dæmd til greiðslu sektar fyrir akstur svipt ökurétti en dómurinn var hegningarauki við sáttirnar 7. janúar sama ár. Ákærða gekkst síðan undir greiðslu sektar með lögreglustjórasátt 10. mars 2022 fyrir akstur undir áhrifum ávana- og fíkniefna.

Að öðru leyti kemur sakferill ákærðu ekki til skoðunar við ákvörðun refsingar nú envið það miðað að ákærða hafi nú í þriðja sinn, eftir að húnvarð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek um akstur undir áhrifum ávana- og fíkniefna og/eða áfengis og akstur svipt ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 105 daga fangelsi.

Með vísan til lagaákvæða í ákæru er ákærða svipt ökurétti ævilangt frá birtingu dómsins að telja.

Ákærða greiði 135.057 krónur í sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, M-x-x M-x-x, sæti fangelsií 105 daga.

Ákærða er svipt ökurétti ævilangt frá birtingu dómsins að telja.

Ákærða greiði 135.0 57 krónur í sakarkostnað.

H-kvk-nf S-kvk-nf B-kvk-nf